laion/Wikipedia-Exotic huggingface dataset:
გოგი გვახარია

გიორგი (გოგი) გვახარია (დ. 7 მარტი, 1957, თბილისი) — ქართველი ხელოვნებათმცოდნე, ჟურნალისტი, პუბლიცისტი და კრიტიკოსი, საქართველოს კინემატოგრაფისტთა კავშირის წევრი, ლიტერატურული პრემია „საბას“ ლაურეატი, ილიას სახელმწიფო უნივერსიტეტის პროფესორი, ხელოვნებათმცოდნეობის დოქტორი. გიორგი გვახარია დაიბადა 1957 წლის 7 მარტს, თბილისში. 1979 წელს დაამთავრა თბილისის სამხატვრო აკადემიის ხელოვნებათმცოდნეობის ფაკულტეტი. 1980-1996 წლებში მუშაობდა ტელევიზიისა და რადიოს სახელმწიფო კომიტეტში. 1983-1987 წელბში თბილისის სახელმწიფო უნივერსიტეტის ხელოვნების ფაკულტეტის უფროსი მასწავლებელი; 1989 წლიდან თბილისის სახელმწიფო თეატრალური ინსტიტუტის პედაგოგი. 1980 იანი წლების პირველ ნახევარში აირჩიეს საქართველოს კინემატოგრაფისტთა კავშირის წევრად. 2003-2011 წლებში იყო ფონდ „ღია საზოგადოება – საქართველოს“ აღმასრულებელი საბჭოს წევრი. 1997-2005 წლებში ტელეკომპანია „რუსთავი 2-ზე“ მიჰყავდა საავტორო გადაცემა „ფსიქო“; 1988-2014 წლებში იყო შოთა რუსთაველის სახელობის თბილისის თეატრისა და კინოს სახელმწიფო უნივერსიტეტის სრული პროფესორი — 2014 წლიდან ილიას სახელმწიფო უნივერსიტეტის პროფესორია. იმავე წელს გახდა ლიტერატურული პრემია „საბას“ ლაურეატი კატეგორიაში საუკეთესო ესსეისტიკა და დოკუმენტური პროზა. გოგი გვახარიას 2006 წლიდან მიჰყავს რადიო თავისუფლებისა და საზოგადოებრივი მაუწყებლის ერთობლივი გადაცემა „წითელი ზონა“. მისი პუბლიკაციები აქტიურად იბეჭდება რადიო თავისუფლების ქსელურ გვერდზე და ჟურნალ „ცხელ შოკოლადში“. იყო ამავე ჟურნალის დამატება „კინოს“ მთავარი რედაქტორი. გვახარიას ყოველწლიურად მიჰყავს რეპორტაჟი კანის კინოფესტივალიდან. გამოცემული აქვს ორი წიგნი: „ცრემლიანი სათვალე“ (2013) და „კალატოზიშვილი (კალატოზოვი)“ (2019). (2013) „ცრემლიანი სათვალე“ (ქართული). თბილისი: ბაკურ სულაკაურის გამომცემლობა, გვ. 400. ISBN 9789941158605.  დაარქივებული 2020-11-29 საიტზე Wayback Machine. (2019) კალატოზიშვილი (კალატოზოვი) (ქართული). თბილისი: ილიას სახელმწიფო უნივერსიტეტი, გვ. 131. ISBN 978-9941-18-329-4. ციტირების თარიღი: 2019-11-02.  გოგი გვახარია — საქართველოს ბიოგრაფიული ლექსიკონი გოგი გვახარია — ილიას უნივერსიტეტის საიტზე გოგი გვახარია — ბურუსი — Burusi გოგი გვახარიას პუბლიკაციები — რადიო თავისუფლება გოგი გვახარიას ბლოგები — რადიო თავისუფლება ინტერვიუ გოგი გვახარიასთან © ლაშა გაბუნია ↑ 1.0 1.1 გოგი გვახარია. ილიას სახელმწიფო უნივერსიტეტი. ციტირების თარიღი: 8 ოქტომბერი, 2019. ↑ გოგი გვახარიას მოკლე ბიოგრაფიული ცნობარი. ეროვნული ფილმოგრაფია. დაარქივებულია ორიგინალიდან — 2012-03-12. ციტირების თარიღი: 8 ოქტომბერი, 2019. ↑ პრემია „საბას“ გამარჯვებულები ცნობილია. „ტაბულა“ (23 სექტემბერი, 2014). ციტირების თარიღი: 30 სექტემბერი, 2019. ↑ გოგი გვახარიას ბიოგრაფია. საქართველოს ბიოგრაფიული ლექსიკონი. ციტირების თარიღი: 8 ოქტომბერი, 2019. ↑ გოგი გვახარიას წიგნის პრეზენტაცია. Netgazeti.ge (19 ივლისი, 2013). ციტირების თარიღი: 8 ოქტომბერი, 2019.
დინარ დედოფალი

დინარი — ჰერეთის დედოფალი დაახლ. X საუკუნის 40-60-იან წლებში, ჰერეთის მეფის ადარნასე პატრიკის ცოლი, ტაო-კლარჯეთის ბაგრატიონთა ტაოს შტოს წარმომადგენლის, ადარნასე III-ის ასული და ერისთავთერისთავ გურგენ IV „დიდის“ და. „მოქცევაჲ ქართლისაჲს“ ცნობით, დინარ დედოფალმა თავისი შვილის იშხანიკის ზეობის (დაახლ. 948-958 წლები) დროს ჰერეთის მოსახლეობა იქ გაბატონებული სომხური ქრისტიანობიდან „მართლ-მადიდებელად“, ე. ი., ქალკედონურ მრწამსზე მოაქცია, რასაც დიდი მნიშვნელობა ჰქონდა ალბანეთის ამ ნაწილში ქართული ორიენტაციის გამარჯვებისთვის. იმავე მატიანეს მიხედვით გაერთიანებული საქართველოს პირველმა მეფემ ბაგრატ III-მ მის მიერ ჰერეთის მეორედ დაპყრობის (დაახლ. 1010 წ.) შემდეგ „დაიჭირა დინარ დედოფალი თჳსად“. ამ ცნობას იმეორებს ვახუშტი ბატონიშვილიც (XVIII ს.), რომელსაც დინარი ამ დროისთვის ჰერეთის ძველი სამეფო სახლის ერთადერთ ცოცხლად დარჩენილ წარმომადგენლად მიაჩნია (იშხანიკიც გარდაცვლილია). თუმცა უფრო სავარაუდოა, რომ ეს ცნობა გულისხმობს ბაგრატის მიერ გარდაცვლილი დინარის ნეშტის გადმოსვენებას. ზოგიერთი საეკლესიო ისტორიკოსის (ეპისკოპოსი კირიონი, ანანია ჯაფარიძე) აზრით, დინარი უნდა იგულისხმებოდეს ძველი რუსული ლიტერატურიდან ცნობილ ივერიის დედოფალ დინარაში. დინარ დედოფალი საქართველოს მართლმადიდებელი ეკლესიის მიერ შერაცხულია წმინდანად [ხსენების დღე — 30 ივნისი (13 ივლისი)]. ↑ პაპუაშვილი თ., ენციკლოპედია „საქართველო“, ტ. 2, თბ., 2012. — გვ. ?. ↑ Toumanoff C., The Bagratids of Iberia from the eighth to the eleventh century, Le Muséon 74 (1961), pp. 5–42. ↑ მაჩიტაძე ზ., ბუკია მ., ბულია მ., ქართველ წმიდანთა ცხოვრებანი, თბ., 2005, – გვ. 158.
მსოფლიო საფეხბურთო ჩემპიონატი 2010: ფინალი

მთავარი სტატია: ფეხბურთის მსოფლიო ჩემპიონატი 2010. მსოფლიო საფეხბურთო ჩემპიონატი 2010: ფინალი გაიმართა, 2010 წლის 11 ივლისს, სოკერ-სიტიში, იოჰანესბურგში. ესპანეთის ეროვნულმა ნაკრებმა დაამარცხა ნიდერლანდების ეროვნული ნაკრები, ანგარიშით 1-0, დამატებით დროში გოლი ანდრეს ინიესტამ გაიტანა ნიდერლანდელთა კარში, რითაც მან, ესპანეთის ნაკრებს, პირველი მსოფლიო ჩემპიონის ტიტული მოუპოვა. მატჩის საუკეთესო მოთამაშე: ანდრეს ინიესტა მსაჯების ასისტენტები: დარენ კანი მაიკ მულარკი მეოთხე მსაჯი: იუიჩი ნიშიმურა მეხუთე მსაჯი: ტორუ საგარა საერთო FIFA.com - Netherlands-Spain - Overview დაარქივებული 2015-04-03 საიტზე Wayback Machine. FIFA.com - Match 64 - Final 11 July - Full time statistics დაარქივებული 2010-07-14 საიტზე Wayback Machine.
ოლიმპიკის ეროვნული პარკი

ოლიმპიკის ეროვნული პარკი (ინგლ. Olympic National Park) — მდებარეობს ამერიკის შეერთებული შტატების ჩრდილო-დასავლეთ ნაწილში, ვაშინგტონის შტატში. პარკი მოიცავს ოლიმპიკის ნახევარკუნძულის დიდ ნაწილს, დაცულ ტერიტორიას ძირითადად ყოფენ სამ ნაწილად: წყნარი ოკეანის სანაპირო, მთები და ოლიმპიკის ტეები. პარკის ფართობი შეადგენს 3734 კმ²-ს. ისევე როგორც შეერთებულ შტატებში არსებულ სხვა პარკებს, ასევე ამ დაცულ ტერიტორიასაც მართავს ეროვნული პარკების სამსახური. ოლიმპიკის ეროვნული პარკის ისტორია იწყება 1897 წლიდან, როდესაც აშშ-ის პრეზიდენტმა გროვერ კლივლენდმა ეს ტერიტორია დაცულ ადგილად გამოაცხადა. 1903 წელს აქ არსებულ დაცულ ტერიტორიას ეროვნული მონუმენტის სტატუსი მიენიჭა. 1938 წელს უკვე საბოლოოდ შეიცვალა სტატუსი და ოლიმპიკს ეროვნული პარკი ეწოდა. ოლიმპიკის ეროვნული პარკი შედის მსოფლიოს ბიოსფერული რეზერვის სიაში. 1981 წელს იუნესკომ ეს ტერიტორია მსოფლიო მემკვიდრეობად გამოაცხადა. მდიდარია პარკის ეკოსისტემა. გვხვდება მრავალი სახეობის მცენარე და ცხოველი, არსებული 15 ცხოველის და 8 მცენარის სახეობა კი ენდემურია. ცხოველებიდან პარკში მრავალი ველური ჯიშის წარმომადგენელი სახლობს. ფაუნის სახეობებიდან აღსანიშნავია: ბარიბალი, პუმა, კოიოტი, ჩრდილო ამერიკული თახვი, მგელი, წითელი მელა, მთის არწივი, თეთრთავა არწივი, ალალი და სხვები. აღსანიშნავია აგრეთვე პარკში არსებული ზღვის ცხოველთა მრავალფეროვნებაც. მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: ოლიმპიკის ეროვნული პარკი Olympic National Park. National Park Service. ციტირების თარიღი: 2011-07-08. The Pacific Northwest Olympic Peninsula Community Museum. University of Washington. ციტირების თარიღი: 2011-07-08. The Evergreen Playground Online museum. University of Washington. ციტირების თარიღი: 2011-07-08.
აშშ-ის პოპულარული არქიტექტურული შენობა-ნაგებობების სია

2006 და 2007 წლებში, ამერიკის არქიტექტურის ინსტიტუტმა (AIA) დააფინანსა კვლევა შეერთებულ შტატებში ყველაზე პოპულარულ არქიტექტურულ ნამუშევართა დასადგენად. კომპანიამ "Harris Interactive" ჯერ AIA-ს წევრების ერთი სტატისტიკური ჯგუფი გამოკითხა, შემდეგ კი საზოგადოების აზრის კვლევა ჩაატარა. კვლევის პირველ სტადიაზე გამოკითხულ იქნა AIA-ს 2448 წევრი. რესპონდენტებს სთხოვეს დაესახელებინათ 20 შენობა-ნაგებობა 15 განსაზღვრულ კატეგორიაში. სულ მცირე ექვსი AIA-ს წევრის მიერ დასახელებული 248 ნაგებობით შეადგინეს სია, რომელიც მომდევნო სტადიაზე საზოგადოების აზრის გამოკითხვისას გამოიყენეს. ამ გამოკითხვაში მონაწილეობა სულ 2214 ადამიანმა მიიღო, რომლებმაც არქიტექტორთა მიერ შერჩეული 248 ნაგებობა შეაფასეს, მათთვის წარმოდგენილი სურათების მიხედვით. საზოგადოების ფავორიტები კვლევისთვის შემუშავებული "likeability" შკალის გამოყენებით გამოავლინეს. 2007 წელს ორგანიზაციის 150 წლისთავის აღსანიშნავად, AIA-მ "ამერიკის პოპულარული არქიტექტურის" 150 შენობა-ნაგებობა გამოაქვეყნა. ამ სიაში 32 ნაგებობა ქალაქ ნიუ-იორკშია, რითაც ის ყველა დანარჩენ ადგილს უსწრებს. 10 ყველაზე პოპულარული ნაგებობიდან 6 ქალაქ ვაშინგტონშია, სადაც ამ სიის 150 შენობიდან 17 მდებარეობს. ასევე 17 შენობაა სრულ სიაში ჩიკაგოდან. ქვემოთ ჩამოთვლილია 150 უმაღლესი რეიტინგის მქონე სტრუქტურა.
იოსემიტის ეროვნული პარკი

იოსემიტის ეროვნული პარკი (ინგლ. Yosemite National Park) — ეროვნული პარკი აშშ-ში, მდებარეობს კალიფორნიის შტატში. პარკის ფართობია 3081 კმ² და განფენილია სიერა-ნევადის ქედის დასავლეთ მთისწინეთზე. ცნობილია თავისი მრავალფეროვანი ლანდშაფტითა და ბუნებით: ულამაზესი გრანიტის კლდეები, ჩანჩქერები, მდინარეები, ჭალის სეკვოიადენდრონები და მდიდარი ბიოლოგიური მრავალფეროვნება (პარკის 89 % უკავია ველური ბუნების წარმომადგენლებს). 1984 წელს იუნესკომ იოსემიტი მსოფლიო მემკვიდრეობის სიაში შეიყვანა. მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: იოსემიტის ეროვნული პარკი National Park Service: Yosemite National Park The Yosemite Association The Yosemite Fund დაარქივებული 2009-01-05 საიტზე Wayback Machine. Yosemite Park Organization Historic Yosemite Indian Chiefs – with photos დაარქივებული 2012-12-04 საიტზე Archive.isCategory:Webarchive template archiveis links Historic Photographs of Yosemite National Park taken by Edith Irvine ↑ Yosemite NP Reports. NPS Stats. National Park Service Public Use Statistics Office. დაარქივებულია ორიგინალიდან — 2010-05-28. ციტირების თარიღი: 2010-05-07.
იოსემიტი (მრავალმნიშვნელოვანი)

საკუთარი სახელი იოსემიტი შეიძლება აღნიშნავდეს: იოსემიტი — ეროვნული პარკი აშშ-ში. იოსემიტი — ყველაზე მაღალი ჩანჩქერი ჩრდილოეთ ამერიკაში, აშშ. იოსემიტი — ხეობა აშშ-ში. იოსემიტი — ტბა კალიფორნიის შტატში.
იოსემიტის ჩანჩქერი

იოსემიტი (ინგლ. Yosemite Falls) — ჩანჩქერი ჩრდილოეთ ამერიკაში, კალიფორნიის შტატში, აშშ-ში. მდებარეობს იოსემიტის ეროვნულ პარკში, სიერა-ნევადის ქედზე. შედგება სამი ვარდნილისაგან, რომელთა საერთო სიმაღლეა 739 მეტრი. ჩანჩქერი 2010 წლის მარტში პირველი ვარდნილი ,მესამე ვარდნილი ჩანჩქერი, 2007 წლის ოქტომბერში Yosemite Falls at the World Waterfall Database Yosemite Falls World of Waterfalls
29 თებერვალი

29 თებერვალი — გრიგორიანული კალენდრის მე-60 დღე ნაკიან წლებში. წლის ბოლომდე დარჩენილია 306 დღე. ეს დღე ემატება ყოველ მეოთხე წელს (ნაკიანი წელი), გარდა იმ წლებისა, რომლებიც იყოფა 100-ზე, მაგრამ არ იყოფა 400-ზე. ამგვარად 2000 და 1600 ნაკიან წლებად ითვლება, ხოლო 1900, 1800 და 1700 – არა. 1288 : შოტლანდიაში დააწესეს რომ ამ დღეს ქალს შეუძლია კაცს ცოლად მოყვანა სთხოვოს. თუ კაცი უარს იტყვის, მან ჯარიმა უნდა გადაიხადოს. 1504 : კოლუმბმა მთვარის დაბნელებით ისარგებლა იამაელი ინდიელების დასაფრთხობად. 1712 : შვედეთში 29 თებერვალს 30 თებერვალი მოყვა, რათა დაესრულებინათ შვედური კალენდრიდან იულიუსის კალენდარზე გადასვლა. 1952 : კუნძული ჰელგოლანდი გერმანიის მფლობელობაში ბრუნდება. 1940 : ფინეთმა ზამთრის ომის დასასრულებლად სამშვიდობო მოლაპარაკება დაიწყო. 1960 : მაროკოში მიწისძვრას 3000-მდე ადამიანი ემსხვერპლა. 1964 : სიდნეიში, ავსტრალიელი მოცურავე დაუნ ფრეიზერი ახალ მსოფლიო რეკორდს ამყარებს 100 მეტრზე თავისუფალი სტილით ცურვაში (58.9 წმ.) 1996 : ანდებში კატასტროფა განიცადა პერუს ბოინგ 737-მა დაიღუპა 123 ადამიანი. 2000 : ჩეჩნეთში 776-ე სიმაღლეზე მოხდა შეტაკება, რუსული მხარის განცხადებით 90 ფსკოველმა მედესანტემ შესძლო 2000 ბოევიკის შეჩერება. 90-დან მხოლოდ 6 კაცი გადარჩა. 2004 : აჯანყების ტალღს აგორების შედეგად, ჯან-ბერტრანდ არისტიდე ჰაიტის პრეზიდენტის პოსტიდან გადადგა. 1468 : პავლე III — რომის პაპი (1534–1549) 1792 : ჯოაკინო როსინი — იტალიელი კომპოზიტორი 1908 : ბალთუსი — ფრანგი ფერმწერი 1924 : ალექსანდრე ჩხაიძე — ქართველი დრამატურგი 1928 : სეიმორ პაპერტი — ამერიკელი მათემატიკოსი. 1944 : ენე ერგმა — ესტონეთის პარლამენტის თავმჯდომარე (2003–2006) 1948 : ჟერარ დარმონი — ფრანგი თეატრისა და კინოს მსახიობი და მომღერალი. 1948 : რიჩი კოული — ამერიკელი ჯაზ-ალტო საქსოფონისტი, კომპოზიტორი და არანჟირების ავტორი. 1956 : თამაზ კოსტავა — ქართველი ფეხბურთელი 1956 : ეილინ უორნოსი — ამერიკელი სერიული მკვლელი. 1992 : ილია ბუზალაძე — ქართველი ფეხბურთელი 1528 : პატრიკ ჰამილტონი — შოტლანდიელი რელიგიის რეფორმატორი 1604 : ჯონ ვითგიფტი — კენტერბერის არქიეპისკოპოსი 1868 : ლუდვიგ I — ბავარიის მეფე მართლმადიდებელი ეკლესია აღნიშნავს შემდეგი წმინდანების ხსენების დღეს: პამფილე ხუცესი, ვალენტი დიაკონი, პავლე, პორფირე, სელევკი, თეოდულე, იულიანე, სამოელი, ილია, ისაია და დანიელი მარუფი მესოპოტამიელი ფლავიანე I სხვა თვეები:
სვანეთის აჯანყება

სვანეთის აჯანყება — ცარიზმის პოლიტიკის წინააღმდეგ მიმართული აჯანყება 1875-1876 წლებში. დაიწყო მიწების გაზომვასთან დაკავშირებით, როდესაც სვანეთის მოსახლეობა დარწმუნდა, რომ მეფის მთავრობა ახალი გადასახადებისა და სამხედრო ვალდებულების შემოღებას აპირებდა. 1875 წლის ივნისში, მეფის რეჟიმითა და პოლიტიკით შევიწროებულმა „თავისუფალი სვანეთის“ 2 ათასამდე წარმომადგენელმა, სოფ. ლალხორში თავი მოიყარა, სადაც ყ. შარვაშიძისა და ა. ფარჯიანის მეთაურობით კვირიკეს ეკლესიაში ფიცი დადეს, რომ, თუ მთავრობა ხელს არ აიღებდა თავის განზრახვაზე, მაშინ იარაღით იბრძოდნენ თავის დასაცავად. შექმნილი ვითარების გამო 1875 წლის ივლისში სვანეთში გაიგზავნა სამხედრო ექსპედიცია. ხელისუფლების წარმომადგენლებმა აჯანყებულებს პირობა მისცეს, რომ მთავრობა არ შემოიღებდა ახალ გადასახადებსა და სამხედრო ვალდებულებას. ამით შეძლეს აჯანყებულთა ნეიტრალიზება და სვანეთში მშვიდობიანი შესვლა. მთავრობის ღონისძიებათა წინააღმდეგ სისტემატური გამოსვლებისა და უკანასკნელ მღელვარებაში მონაწილეობისათვის აჯანყების მეთაურად ცნეს და დაადანაშაულეს 16 კაცი, რომელთაც რამდენიმე წლის პატიმრობა ან სვანეთიდან გასახლება მიუსაჯეს. ბრალდებულთაგან გ. გასვიანმა, ჩ. ჯოხაძემ და შ. ქურდიანმა თავს გაქცევით უშველეს. იმავე წელს 4 პატიმარი ქუთაისის ციხეში გარდაიცვალა. ერთი წლის უშედეგო დევნის შემდეგ მაზრის სამოქალაქო და სამხედრო ადმინისტრაციამ სოფ. ხალდეს მცხოვრებთ მოსთხოვა უზრუნველეყოთ თანასოფლელების გ. გასვიანისა და ჩ. ჯოხაძის პოლიციაში გამოცხადება, წინააღმდეგ შემთხვევაში სოფელს დასჯით ემუქრებოდნენ. ულტიმატუმის შეუსრულებლობის გამო სამხედრო ასეული სოფელში შევიდა და ჯარისკაცები მცხოვრებლებს დაერივნენ. ხალდელებმა თავიანთი კოშკებიდან მომხდურებს ცეცხლი დაუშინეს, ასეულის უფროსი, მამასახლისი და რამდენიმე ჯარისკაცი დახოცეს. ამას მოჰყვა მაზრის უფროსის, ბოქაულის, მომრიგებელი მოსამართლის, აგრეთვე რამდენიმე სამოქალაქო და სამხედრო პირის სიკვდილი თუ დაჭრა (პირველივე ბრძოლაში თითქმის მთელი ასეული განადგურდა, ხალდელთაგან მხოლოდ რამდენიმე კაცი დაიჭრა). საგანგაშო ვითარების გამო სვანეთში ახალი დიდი სამხედრო ექსპედიცია გაიგზავნა (1200-კაციანი რეგულარული ნაწილი, საარტილერიო ბატარეა, მესანგრეთა რაზმი და მილიციის ს ასეული). ამასთანავე მზადყოფნაში მოიყვანეს ყაბარდოსა და აფხაზეთის ხაზის სამხედრო ნაწილები, რომლებიც საჭირო შემთხვევაში სვანეთში ჩრდილოეთიდან და დასავლეთიდან უნდა შეჭრილიყვნენ. 1876 წლის 21 აგვისტოს დილით დაიწყო იერიში, რომელიც 27 აგვისტოს აჯანყებულების შეპყრობით, ხალდეს აღებით და სრული მოსპობით დამთავრდა. შეპყრობილ 8 კაცს სახელდახელო სამხედრო სასამართლომ სამუდამო კატორღა ან შორეულ მხარეში გადასახლება მიუსაჯა. ამასობაში დააპატიმრეს აჯანყების 22 მონაწილეც, რომელთა დასაცავად აღდგა საქართველოს ფართო საზოგადოება ა. წერეთლის, ნ. ნიკოლაძის, დ. ლორთქიფანიძის, ლ. ლოლუასა და სხვების მეთაურობით. მიუხედავად მხურვალე თანაგრძობისა და მხარდაჭერისა, აჯანყების ყველა მონაწილეს ხანგრძლივი კატორღა ან სამუდამო გაციმბირება მიესაჯა. ამასთანავე აიკრძალა ხალდეში დასახლება, მას ახალი იფრალი დაერქვა. აჯანყებას მიეძღვა ცნობილი სვანური სიმღერა „გაულგავხე“. გასვიანი გ., ქართული საბჭოთა ენციკლოპედია, ტ. 9, თბ., 1985. — გვ. 309. შოშიტაშვილი, ნ. ხალდეს აჯანყება (1875-1876), ჟურნალი „ისტორიანი“, N 2, 2012 გელოვანი ა., სვანეთის თეთრი ქუდი, თბ., 1976; ხაჭაპურიძე, გ. საქართველოს XIX და XX საუკუნეთა ისტორია გვ. 80-81 — თბ., 1940
იუნას გარდელი

იუნას გარდელი (შვედ. Jonas Gardell, სრული სახელი Lars Jonas Holger Gardell; დ. 2 ნოემბერი, 1963, ენებიბერგი, სტოკჰოლმის ოლქი, შვედეთი) — შვედი მწერალი, დრამატურგი, სცენარისტი და კომიკოსი, მომღერალი. რელიგიის ცნობილი მკვლევარის მატიას გარდელის ძმა. გარდელის სადებიუტო რომანი "ვნებათა თამაში" (შვედ. Passionsspelet) 1985 წელს დაიბეჭდა. მას მერე გარდელმა ოცზე მეტი ლიტერატურული ნაწარმოები შექმნა, მათ შორის, პოპულარული რომანი "ერთი კომიკოსის ბავშვობა" (En Komikers Uppväxt), რომელიც სატელევიზიო სერიალადაც კი გადაიღეს. იუნას გარდელი თანაცხოვრობს ფინურ-შვედური წარმოშობის ამერიკელ მწერალ და ტელეწამყვან მარკ ლევენგუდთან ერთად. მათი ქალ-ვაჟი ჰყავთ ნაშვილები. 1979 - Den tigande talar (dikter) 1985 - "ვნებათა თამაში - Passionsspelet (რომანი) 1986 - Odjurets tid (რომანი) 1987 - Präriehundarna (რომანი) 1988 - Vill gå hem (რომანი) 1990 - Fru Björks öden och äventyr (რომანი) 1992 - ერთი კომიკოსის ბავშვობა En komikers uppväxt (რომანი) (შვედურიდან თარგმანი დიმიტრი გოგოლაშვილისა) 1993 - Mormor gråter och andra texter 1995 - Frestelsernas berg (რომანი) 1997 - Isbjörnarna. Cheek to cheek. Människor i solen (tre pjäser) 1998 - Så går en dag ifrån vårt liv och kommer aldrig åter (რომანი) Litteraturåret 2000 - Oskuld och andra texter 2001 - "ისევ გამოჩნდა ამო" - Ett ufo gör entré (რომანი) 2003 - Om Gud (essäistik, religionshistoria) Litteraturåret 2006 - ჯენი (რომანი) 2009 - Om Jesus (essäistik, religionshistoria) სტატია The Guardian-იდან შვედი მწერლების შესახებ ↑ Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ Česko-Slovenská filmová databáze — 2001. <a href="https://wikidata.org/wiki/Track:Q3561957"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ 4.0 4.1 4.2 Sveriges befolkning 2000 — Sveriges Släktforskarförbund, 2020. <a href="https://wikidata.org/wiki/Track:Q106527645"></a><a href="https://wikidata.org/wiki/Track:Q10685961"></a> ↑ 5.0 5.1 Czech National Authority Database <a href="https://wikidata.org/wiki/Track:Q13550863"></a>
უორენ ჯი

უორენ გრიფინ III (დ. 1970 წლის 10 ნოემბერს), უფრო მეტად ცნობილი სასცენო სახელით უორენ ჯი — ცნობილი ამერიკელი რეპერი და პროდიუსერი. დღეისათვის მისი ერთ-ერთი ცნობილი სიმღერაა "Regulate", სინგლი რომელიც მან 1994 წელს გამოსცა. მთლიანობაში უორენ ჯის გამოცემული აქვს 6 სტუდიური ალბომი. იგი ითვლება ჯი ფანკის ერთ-ერთ მნიშვნელოვან შემსრულებლად. მთავარი სტატია: უორენ ჯის დისკოგრაფია. სტუდიური ალბომები Regulate...G Funk Era (1994) Take a Look Over Your Shoulder (1997) I Want It All (1999) The Return of the Regulator (2001) In the Mid-Nite Hour (2005) The G Files (2009) EP-ები Regulate... G Funk Era, Pt. II (2015) კომპილაციები The Hard Way (2004) (ჯგუფთან 213) Warren G კინოფილმების ინტერნეტ-მონაცემთა ბაზაში უორენ ჯი საიტზე MySpace
რედვუდის ეროვნული პარკი

რედვუდის ეროვნული პარკი (ინგლ. Redwood National and State Parks) — ამერიკის შეერთებული შტატების დასავლეთით, კალიფორნიის შტატში მდებარე პარკი. დაცული ტერიტორიის დასავლეთი საზღვარი მიუყვება წყნარი ოკეანის სანაპირო ზოლს. მდიდარია პარკის ეკოსისტემა, აქ მრავლად იზრდება სეკვოიას ხეები. დაცული ტერიტორიის სამხრეთით არის ქალაქი სან-ფრანცისკო. რედვუდის ეროვნული პარკი შეიქმნა 1968 წლის 1 იანვარს პრეზიდენტ ლინდონ ჯონსონის გადაწყვეტილებით. წლების განმავლობაში რედვუდის ფართობი მნიშვნელოვნად გაიზარდა. 1980 წელს იუნესკომ რედვუდის ეროვნული პარკი მსოფლიო მემკვიდრეობად აღიარა. პარკის სანაპირო არეალი მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: რედვუდის ეროვნული პარკი NPS website ↑ NPS Stats. National Park Service. დაარქივებულია ორიგინალიდან — 2012-04-03. ციტირების თარიღი: 2008-11-07.
F-15 Eagle

McDonnell Douglas (ახლა უკვე Boeing) F-15 Eagle — ორ ძრავიანი, ყველანაირ ამინდზე გათვლილი ტაქტიკური გამანადგურებელი, დაპროექტებული საჰაერო უპირატესობის მოსაპოვებლად. იგი ითვლება ერთ-ერთ ყველაზე წარმატებულ თანამედროვე გამანადგურებლად, ჩატარებული 100-ზე მეტი საჰაერო ორთაბრძოლიდან არცერთი არ წაუგია. წინადადებათა მიმოხილვის შემდეგ აშშ-ის სამხედრო-საჰაერო ძალებმა შეარჩია McDonnell Douglas-ის დიზაინი 1967 წელს, რათა თანხვედრაში მოსულიყო მათ მოთხოვნებთან საჰაერო უპირატესობის გამანადგურებელთან დაკავშირებით. Eagle-მა პირველი გაფრენა 1972 წლის ივლისში განახორციელა, ხოლო შეიარაღებაში 1976 წელს მიიღეს. F-15-ის შეიარაღებაში დატოვებას აშშ-ის სამხედრო-საჰაერო ძალები 2025 წლამდე აპირებს. 1970-იანების შემდეგ Eagle-ის ექსპორტირება მოხდა ისრაელში, იაპონიასა და საუდის არაბეთში. მიუხედავად იმისა, რომ თავდაპირველად F-15 გათვალისწინებული იყო საჰაერო უპირატესობის გამანადგურებლად, მან დაამტკიცა თავისი კონსტრუქციის მოქნილობა ნებისმიერ ამინდში ბრძოლის საწარმოებლად. მოგვიანებით განვითარდა მისი გაუმჯობესებული ვარიანტი F-15E Strike Eagle და შეიარაღებაში მიიღეს იგი 1989 წელს. ↑ Davies and Dildy 2007, გვ. 249. ↑ Davies and Dildy 2007, გარეკანის შიდა მხარე. ↑ Spick 2000, გვ. 127. ↑ ჯონ ა. ტირპაკი. Making the Best of the Fighter Force. Air Force magazine, მარტი 2007.
საჰაერო უპირატესობის გამანადგურებელი

საჰაერო უპირატესობის გამანადგურებელი — გამანადგურებელი თვითმფრინავი, რომელიც განკუთვნილია მტრის საჰაერო სივრცეში შესვლისა და გაკონტროლებისათვის. საჰაერო უპირატესობის გამანადგურებელი, როგორც წესი, უფრო ძვირია და ნაკლებად იყიდება, ვიდრე მრავალფუნქციური გამანადგურებელი. ამ კლასს შეიძლება მივაკუთვნოთ უპირველეს ყოვლისა ამერიკული F-15 Eagle, საბჭოური მიგ-29 და მრავალი სხვა. გამანადგურებელ-ბომბდამშენი; გამანადგურებელ-გადამტაცი; მოიერიშე; მრავალფუნქციური საბრძოლო თვითმფრინავი. ნატოს განსაზღვრებების ლექსიკონი. Rand: საჰაერო უპირატესობის გამანადგურებელი.
იალმარ სედერბერგი

იალმარ სედერბერგი (შვედ. Hjalmar Söderberg; დ. 2 ივლისი, 1869, სტოკჰოლმი — გ. 14 ოქტომბერი, 1941, კოპენჰაგენი) — შვედი მწერალი და ჟურნალისტი. პირველი რომანი, რომელიც მან 1895 წელს გამოაქვეყნა "აუხდენელი ოცნებები" იყო. სედერბერგის ყველაზე ცნობილი ნაწარმოებია "დოქტორი გლასი" (1905). პრესაში ნაციზმის წინააღმდეგ ილაშქრებდა. ფროდინგის სტიპენდიის ლაურეატი 1941 წელს, სიკვდილამდე ცოტა ხნით ადრე გახდა. Förvillelser (1895) - "აუხდენელი ოცნებები" Oscar Levertin (1895) Historietter (1898) - "ანეკდოტები" Martin Bircks ungdom (1901) - "მარტინ ბირკის ახალგაზრდობა" Främlingarne (1903) - "უცნაურნი" Doktor Glas (1905) Gertrud (play)|Gertrud (1906) (დადგმა სამ მოქმედებად) Det mörknar över vägen (1907) - "გზის ბოლოს უკვე ბნელდება" Valda sidor (1908) - "აღებული მხარეები" Hjärtats oro (1909) - "გულის ღელვა" Den allvarsamma leken (1912) - "სერიოზული თამაში" Aftonstjärnan (1912) - "საღამოს ვარსკვლავი" (პიესა ერთ მოქმედებად) Den talangfulla draken (1913) - "ნიჭიერი დრაკონი" Jahves eld (1918) - "იაჰვეს ცეცხლი" Ödestimmen (1922) - "ბედისწერის ჟამი" (პიესა სამ მომქედებად) Jesus Barabbas. Ur löjtnant Jägerstams memoarer (1928) Resan till Rom (1929) - "გამგზავრება რომში" Den förvandlade Messias (1932) - "შეცვლილი/გარდაქმნილი მესსია" ვიკისაწყობში არის გვერდი თემაზე: იალმარ სედერბერგი წიგნები იალმარ სედერბერგი საიტზე Project Runeberg. იალმარ სედერბერგი — ნამუშევრები პროექტ „გუტენბერგზე“ ↑ 1.0 1.1 1.2 1.3 1.4 1.5 Мацевич А. А. Сёдерберг // Краткая литературная энциклопедия — Москва: Советская энциклопедия, 1962. — Т. 6. — С. 721. <a href="https://wikidata.org/wiki/Track:Q649"></a><a href="https://wikidata.org/wiki/Track:Q4239850"></a><a href="https://wikidata.org/wiki/Track:Q5061737"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Find a Grave — 1996. <a href="https://wikidata.org/wiki/Track:Q63056"></a> ↑ 5.0 5.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 6.2 Сёдерберг Яльмар // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
F-15E Strike Eagle

McDonnell Douglas F-15E Strike Eagle — ყველა ამინდზე გათვლილი ამერიკული მოიერიშე გამანადგურებელ-ბომბდამშენი. დაპროექტებულია 1980-იან წლებში გრძელი მანძილების დასაფარად დიდი სიჩქარით ესკორტის ან ელექტრონული საბრძოლო თვითმფრინავების თანხლების გარეშე. Strike Eagle-მა, რომელიც წარმოებულია F-15 Eagle საჰაერო უპირატესობის განანადგურებლისგან, გაამართლა თავისი ღირებულება ოპერაციაში: უდაბნოს ქარიშხალი და გაერთიანებული ძალების ოპერაციაში, აყენებდა რა ძლიერ დარტყმებს მოწინააღმდეგის სტრატეგიულ ობიექტებს, საჰაერო პატრულს და უზრუნველყოფდა საჰაერო მხარდაჭერას ახლო მანძილიდან მოკავშირეთა ჯარებისთვის. იგი ასევე მონაწილეობდა შემდგომ კონფლიტებში და მოხდა მისი ექსპორტირება რამდენიმე ქვეყანაში. აშშ-ის სამხედრო-საჰაერო ძალების F-15E Strike Eagles-ები შეიძლება განვასხვაოთ აშშ-ის სხვა Eagle ვარიანტებისგან მუქი კომუფლიაჟითა და საწვავის კონფორმული ავზებით, რომლებიც დამონტაჟებულია ძრავების გასწვრივ. ↑ Per Davies 2002, წარმოების რაოდენობა თითოეული მოდელისთვის: F-15E = 237, F-15I = 25 და F-15S = 72; ჯამში = 334. დამატებით რამდენიმე F-15K იქნა გამოშვებული. ↑ F-15E Strike Eagle fact sheet, აშშ-ის სამხედრო-საჰაერო ძალები, ოქტომბერი 2007. ↑ F-15E Eagle, Aerospaceweb.org.